Infrastruktūras izbūve industriālās teritorijas sasniedzamības un attīstības nodrošināšanai Jēkabpilī, Nr. 3.3.1.0/19/I/004
Jēkabpils pilsētas pašvaldība 2020.gada 3.aprīlī parakstīja vienošanos ar Centrālo finanšu un līgumu aģentūru par projekta Nr. 3.3.1.0/19/I/004 “Infrastruktūras izbūve industriālās teritorijas sasniedzamības un attīstības nodrošināšanai Jēkabpilī” īstenošanu.
Projekta mērķis ir palielināt privāto investīciju apjomu pilsētā, veicot ieguldījumus komercdarbības attīstībai atbilstoši pašvaldības attīstības programmā noteiktajai teritoriju ekonomiskajai specializācijai un balstoties uz komersantu vajadzībām, tādejādi sniedzot ieguldījumu SAM 3.3.1. iznākuma rādītāju sasniegšanā.
Projekta ietvaros plānota Zvaigžņu ielas seguma un inženiertīklu pārbūve, esošā ūdensapgādes tīkla pārbūve un jauna ūdensvada posma izbūve komercdarbības teritorijā.
Projekta īstenošanas laiks no 03.04.2020. līdz 02.07.2021.
Projekta sadarbības partneris ir SIA “Jēkabpils ūdens”, ar kuru 2019.gada 15.martā ir noslēgts sadarbības līgums par projekta “Infrastruktūras izbūve industriālās teritorijas sasniedzamības un attīstības nodrošināšanai Jēkabpilī” īstenošanu.
Projekta kopējās izmaksas ir 1 093 830,86 EUR, no kurām Eiropas reģionālās attīstības fonda finansējums ir 500 000,00 EUR, valsts budžeta dotācija 137 879,96 EUR, pašvaldības finansējums 455 950,90 EUR, t.sk., neattiecināmās izmaksas 29 314,45 EUR.
03.09.2020.

Aktualitātes projektā Nr. 3.3.1.0/19/I/004
Jēkabpils pilsētas pašvaldība un SIA “Ošukalns” š.g. septembra beigās parakstīja iepirkuma līgumu par  Zvaigžņu ielas pārbūves būvdarbu veikšanu par kopējo līgumcenu 988 520,54 EUR (ar PVN). Būvdarbu līgumā noteikts, ka visi būvdarbi jāpabeidz 150 dienu laikā. Būvdarbu būvuzraudzību veic SIA “Jurēvičs un partneri” būvuzraugs Ingus Asarīts, autoruzraudzību nodrošina SIA “K-RDB”. 
Pašlaik Zvaigžņu ielas posmā no Madonas ielas līdz LLKU SIA “Viadukts” tiek pārbūvēti inženiertīkli – ūdensvads un lietusūdens kanalizācija. Būvdarbi turpināsies līdz brīdim, kamēr to ļaus meteoroloģiskie apstākļi. 
Būvdarbu līgums paredz Zvaigžņu ielas seguma pārbūvi līdz pilsētas administratīvajai robežai, lietus ūdens kanalizācijas tīkla pārbūvi, gājēju celiņa un ielas apgaismojuma izbūvi, esošā ūdensapgādes tīkla pārbūvi un jauna ūdensvada posma izbūvi komercdarbības teritorijā. 
 Zvaigžņu ielas pārbūve tiek veikta projekta Nr. 3.3.1.0/19/I/004 “Infrastruktūras izbūve industriālās teritorijas sasniedzamības un attīstības nodrošināšanai Jēkabpilī” ietvaros.

17.12.2020.

Zvaigžņu ielā uzsākta asfaltbetona seguma ieklāšana

Pēc saulgriežu brīvdienām intensīvi turpinās Zvaigžņu ielas pārbūves būvdarbi. Asfaltbetona pamatkārta ieklāta posmā no LLKU SIA “Viadukts” teritorijas līdz pilsētas administratīvajai robežai pie Kapeles kapiem. Pēc asfalta apakškārtas ieklāšanas visā ielas garumā, turpināsies nobrauktuvju sakārtošana. Paralēli būvuzņēmējs izbūvē gājēju/velosipēdistu celiņu un labiekārto ielai pieguļošo teritoriju.

Būvdarbi notiek projekta Nr. 3.3.1.0/19/I/004 “Infrastruktūras izbūve industriālās teritorijas sasniedzamības un attīstības nodrošināšanai Jēkabpilī” ietvaros

29.06.2021.

Zvaigžņu iela nodota ekspluatācijā

Jēkabpilī 2021.gada 5.oktobrī ekspluatācijā pieņemta pārbūvētā Zvaigžņu iela. Būvprojekts „Zvaigžņu ielas pārbūve, Jēkabpilī” realizēts, īstenojot Eiropas Reģionālās attīstības fonda līdzfinansētu projektu Darbības programmas “Izaugsme un nodarbinātība” 3.3.1. specifiskā atbalsta mērķī “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām”. 
Būvdarbi Zvaigžņu ielā uzsākti 2020.gada 26.oktobrī un pabeigti 2021.gada 15.jūlijā. Saskaņā ar noslēgto iepirkuma līgumu pārbūves būvdarbus Zvaigžņu ielā no Madonas ielas līdz Jēkabpils pilsētas administratīvajai robežai 0,845 km garumā veica SIA “Ošukalns”.
Zvaigžņu ielā noasfaltēta brauktuve, izbūvēts bruģēts apvienotais gājēju un velosipēdistu celiņš, labiekārtots stāvlaukums iepretim LLKU SIA “Viadukts” teritorijai, kā arī veikti satiksmes organizācijas un drošības uzlabojumi, uzstādot ceļa zīmes un informatīvās norādes un papildinot pilsētas videonovērošanas sistēmu ar 2 jaunām videonovērošanas kamerām.
Ielā veikti būtiski lietus ūdens kanalizācijas, ūdensvada tīklu, elektroapgādes un ielas apgaismojuma tīklu izbūves darbi. Izbūvēti jauni pazemes inženiertīkli – lietus ūdens kanalizācija ar trases kopgarumu 948,9 m un ūdensvada posms – 789,8 m. 
Zvaigžņu ielas pārbūves būvdarbi veikti projekta “Infrastruktūras izbūve industriālās teritorijas sasniedzamības un attīstības nodrošināšanai Jēkabpilī” ietvaros un to izmaksas ir 999 845,76 euro.

15.10.2021.

